recursal/SuperWikiNEXT-32B huggingface dataset:
**जोखिम** (risk) किसी मूल्य की चीज़ को पाने या खोने की सम्भावना को कहते हैं। जोखिम के कार्यों और प्रक्रियाओं में अनिश्चितता का तत्व उपस्थित होता है। जोखिम एक विस्तृत अवधारणा है जिसका विभिन्न परस्थितियों में विभिन्न प्रकार से विश्लेषण व प्रबंधन किया जाता है।

वित्त
-----

मुख्य लेख: जोखिम (वित्त)
वित्तीय निवेश में जोखिम का बहुत महत्व है। निवेश की परिभाषा ही है कि भविष्य के धन के लिए वर्तमान धन का त्याग। ऐसे में भविष्य में धन वापिस मिलेगा या नहीं, यह एक जोखिम है। निवेश दो प्रकार का होता है, जोखिम रहित - जिनमें भविष्यधन प्राप्ति की संभावना पूरी है जैसे कि सरकारी प्रतिभूतियाँ, और जोखिम सहित जिनमें भविष्यधन प्राप्ति में संशय हो सकता है जैसे कि शेयर आदि। वित्त बाजार का मूल मंत्र ही है अधिक जोखिम अधिक लाभ। बीमा क्षेत्र संपूर्णतया जोखिम की संभावनाओं पर ही आधारित है। जोखिम को कम से कम रखते हुए लाभ को अधिक से अधिक करने का प्रयास ही वित्त व्यवसाय का आधार है।

इन्हें भी देखें
---------------

* जोखिम प्रबंधन

सन्दर्भ
-------

1. ↑  John Handmer and Paul James (2005). "Trust Us and Be Scared: The Changing Nature of Risk". Global Society 21 (1): 119–30.
2. ↑  शार्पे, अलेक्ज़ेंडर, बेली. *इन्वेस्टमेंट्स*. प्रेंटिस हाल इंडिया. पपृ॰ १. आई॰ऍस॰बी॰ऍन॰ 81-203-0982-0.सीएस1 रखरखाव: एक से अधिक नाम: authors list (link)
निर्देशांक: 32°21′17″N 75°36′24″E﻿ / ﻿32.3547°N 75.6067°E﻿ / 32.3547; 75.6067
**थरियाल** (Tharial) जम्मू-पठानकोट सड़क पर स्थित एक गांव है। यह माधोपुर के पास स्थित है और तहसील पठानकोट जिला गुरदासपुर पंजाब का भाग है। थरियाल चौक यहाँ के एक चौराहे का नाम है जो कि आस पास के कई गांवों को आपस में जोडता है। इसके आसपास के प्रमुख गांव हैं, मुतफरका, उपरली और निचली जैनी, बड़ोई, रानीपुर आदि।

इस गांव की जनसंख्या 4000 के आसपास है और निकटतम रेलवे स्टेशन माधोपुर और मुख्य स्टेशन पठानकोट है जो कि 8.5 किलोमीटर की दूरी पर स्थित है। 

यह गांव प्राकृतिक रूप से बहुत ही सुंदर है, क्योंकि यह चारों तरफ से खेतों से घिरा हुआ है और यहाँ कि जलवायु बहुत ही शुद्ध, शीतल और समृद्ध है इसका श्रेय हिमालय कि पहाड़ियों की जाता है जो कि बहुत ही मनमोहक और पास है। यहाँ के ज्यादातर लोग किसान हैं और बहुत से लोग सरकारी सेवा में कार्य करते हैं।
इस गांव को शहीदों के गाव के नाम से भी जाना जाता है क्योंकि इस गांव के बहुत लोगों ने भारतीय सेना में देश कि खातिर अपनी प्राणों कि आहुति दी है। यातायात की उचित वयवस्था होने के कारण इस गांव की साक्षरता दर काफी अच्छी है और लोगो का स्वभाव अति मिलनसार और दोस्ताना है।

 थरियाल गाव में सुबह का मनमोहक दृश्य

सन्दर्भ
-------
वॉयेजर द्वितीय यान द्वारा ली गयी तस्वीरों पर आधारित, थलैसा का कंप्यूटर चित्र (नीला गोला वरुण ग्रह को दर्शाता है जिसके इर्द-गिर्द थलैसा परिक्रमा करता है
**थलैसा** सौर मण्डल के आठवे ग्रह वरुण का एक उपग्रह है। यह वरुण के सारे उपग्रहों में से उस से दूसरा सबसे समीप परिक्रमा करने वाला उपग्रह है। थलैसा का औसत व्यास ८२ किमी है और इसका अकार बेढंगा है (यानि गोल नहीं है)। इस उपग्रह का रंग गाढ़ा प्रतीत होता है। वैज्ञानिकों का अनुमान है के वरुण का यह चन्द्रमा वरुण के साथ-साथ निर्मित नहीं हुआ था, बल्कि उस मलबे के कुछ जमावड़े से बन गया है जब वरुण नें अपने से पास गुज़रते हुए ट्राइटन को अपने शक्तिशाली गुरुत्वाकर्षण के क़ब्ज़े में लेकर उसे अपना उपग्रह बना लिया। उस दौरान वरुण के इर्द-गिर्द घूम रहे पुराने उपग्रहों में गुरुत्वकर्षण के बदलते प्रभाव से काफ़ी टकराव हुए थे जिनसे वे उपग्रह ध्वस्त हो गए और अपना मलबा छोड़ गए और थलैसा उसी का नतीजा है। ट्राइटन को छोड़कर, वरुण के अन्य उपग्रहों का निर्माण कुछ ऐसे ही हुआ था।

वरुण के कुछ अन्य अंदरूनी चंद्रमाओं की तरह, थलैसा भी धीरे-धीरे वरुण के समीप आता जा रहा है और वैज्ञानिकों का विचार है के कुछ समय बात यह या तो वरुण के वायुमंडल में गिरकर ध्वस्त हो जाएगा या वरुण की रोश सीमा के अन्दर आने से उसके गुरुत्वाकर्षण द्वारा तोड़कर एक उपग्रही छल्ले के लिए मलबा बन जाएगा।

अन्य भाषाओँ में
---------------

थलैसा को अंग्रेज़ी में "Thalassa" कहते हैं। इसका सही उच्चारण थ़लैसा है जिसका पहला वर्ण "थ" से मिलता-जुलता लेकिन थोड़ा सा भिन्न "थ़" है।

इन्हें भी देखें
---------------

* वरुण के प्राकृतिक उपग्रह
* वरुण (ग्रह)
* ट्राइटन (उपग्रह)
* "थ़" वर्ण का उच्चारण

सन्दर्भ
-------

1. ↑  डॉन बैनफ़ील्ड, नॉर्म मर्रे (१९९२). ""वरुण के अंदरूनी उपग्रहों का एक गत्यात्मक इतिहास (अ डाएनैमिकल हिस्टरी ऑफ़ द इन्नर नॅप्टयूनियन सैटलाइट्ज़, अंग्रेज़ी में)"". *आइकैरस*. **९९** (२): ३९०. डीओआइ:10.1016/0019-1035(92)90155-Z. बिबकोड:1992Icar...99..390B. मूल से 3 जून 2018 को पुरालेखित. अभिगमन तिथि 20 मई 2011.
भारत सरकार ने शंकरशेठ की स्मृति में १९९१ में डाकटिकट जारी किया
**जगन्नाथ शंकरशेठ मुरकुटे** (10 फरवरी 1803 – 31 जुलाई 1865) भारत के एक परोपकारी एवं शिक्षाविद थे। उन्हें 'नाना शंकरशेठ' भी कहते हैं। उन्हे ‘मुंबई का आद्य शिल्पकार’ भी माना जाता है।

यद्यपि उनका जन्म स्वर्णकार परिवार में हुआ था किन्तु उन्होने अपना पारम्परिक व्यवसाय का कार्य छोड़कर मुंबई में पारसी और अफगानी व्यापारियों के साथ व्यवसाय कर मुंबई में व्यवसाय को बढ़ाने के साथ ही मुंबई के विकास और शिक्षा के क्षेत्र में अत्यंत महत्वपूर्ण योगदान दिया। उन्होंने अनेक शालाओं की स्थापना कराई। इसके लिए उन्होंने स्कूल सोसाइटी और नैटिव स्कूल ऑफ़ बम्बई की स्थापना की थी। उन्होंने लड़कियों के लिए भी विद्यालय खोले थे। सन 1856 में उनके द्वारा स्थापित बम्बई विश्वविद्यालय के सबसे पुराने कॉलेजों में एक एलिफिंस्टन एडुकेशनल इंस्टीटूशन का एलिफिंस्टन कॉलेज एक है जिसमें अपने-अपने जीवनकाल में प्रसिद्ध शिक्षाशास्त्री, समाजसेवी और नेता बालशास्त्री जंभेकर, दादा भाई नौरोजी, महादेव गोविन्द रानाडे, रामकृष्ण गोपाल भांडारकर, गोपालकृष्ण गोखले और बाल गंगाधर तिलक जैसे महान व्यक्तियों शिक्षा पायी।

उन्होंने दक्षिण मुम्बई के गिरगांव में खोले गए स्टूडेंट लाइब्रेरी के लिए काफी धन दिए। हिन्दू समाज के भारी विरोध की बावजूद लड़कियों के इस स्कूल की स्थापना में भी ढेर सारा धन लगाया। उन्होंने अपने स्कूलों में अंग्रेजी के साथ ही संस्कृत पढ़ाने की भी व्यवस्था की थी। साथ ही गिरगांव में ही उन्होंने संस्कृत सेमिनरी और संस्कृत लाइब्रेरी की भी स्थापना की थी।

26 अगस्त 1852 को उन्होंने 'बॉम्बे एसोसएशन' के नाम से राजनीतिक दल की भी स्थापना की थी जिसमें तत्कालीन मुंबई की अनेक प्रसिद्ध व्यक्ति थे। इसके पहले अध्यक्ष सर जमशेदजी जेजीभाई बने थे। बाद में दादाभी नौरोजी और अन्य युवा भी इससे जुड़े।

गिरगांव में नाना चौक के पास के भवानी-शंकर मंदिर और राम मंदिर भी जगन्नाथ सेठ की ही देन है। पुराने मुंबई के अनेक क्षेत्रों में जगन्नाथ सेठ की कृतियां आज भी मुंबई के विकास में उनके महत्वपूर्ण योगदान की साक्षी हैं। तत्कालीन ब्रिटिश राज को उन्होंने मुंबई के अनेक विकास कार्यों के लिए आर्थिक सहायता प्रदान की थी।

मार्च २०२० में महाराष्ट्र सरकार ने 'मुम्बई सेन्ट्रल' का नाम बदलकर 'नाना शंकर सेठ टर्मिनस' करने के प्रस्ताव को हरी झंडी दे दी है।

सन्दर्भ
-------

1. ↑  "मुंबई सेंट्रल का नाम बदलकर होगा नाना शंकरसेठ टर्मिनस, महाराष्ट्र विधानसभा में प्रस्ताव पारित". मूल से 15 मार्च 2020 को पुरालेखित. अभिगमन तिथि 14 मार्च 2020.
**जॉन रोनल्ड राउल टोल्किन** (John Ronald Reuel Tolkien, जनवरी 3, 1882—सितम्बर 2, 1973) अंग्रेज़ी भाषा के एक मशहूर लेखक और कहानीकार थे। वो एक रोमन कैथोलोक ब्रिटिश थे। उनके सबसे प्रसिद्ध कार्य उनका उपन्यास समूह है, जिसमें द हॉबिट (The Hobbit), द लॉर्ड ऑफ़ द रिंग्स (The Lord of the Rings) और द सिल्मैरिलॉन (The Silmarillon) शामिल हैं। हॉलिवुड की अब तक की सबसे मशहूर फ़िल्मों में से एक फ़िल्मी शृंखला **द लॉर्ड ऑफ़ द रिंग्स** उन्हीं के उपन्यास का फ़िल्मांकन है।

टोल्किन जर्मनिक, ऐंग्लो सैक्सन और नॉर्स मिथकों से बहुत प्रभावित थे और वो ब्रिटिश लोगों के लिये एक अच्छी पौराणिक कहानी लिखना चाहते थे। अपनी जवानी में वो प्रथम विश्वयुद्ध में ब्रिटिश सिपाही बन कर लड़े थे और उनको अपने कई दोस्तों के युद्ध में मौत का दुःख सहना पड़ा था। इन बातों की झलक टोल्किन के कार्यों में भी दिखती है। युद्ध के बाद उन्होंने एक वृहत काल्पनिक कहानी लिखना शुरू किया, जिसने सबसे पहले **द हॉबिट** नाम के उपन्यास का रूप लिया। उसका सिलसिला **द लॉर्ड ऑफ़ द रिंग्स** में जारी रहा। उनकी मौत के बाद उनके पुत्र क्रिस्टोफ़र टोल्किन ने सिलसिला जारी रखते हुए कुछ अन्यौपन्यास भी प्रकाशित किये।
**तथाचार्य** विजयनगर साम्राज्य के राजा कृष्णदेवराय का राजपुरोहित था। वह राजतंत्र का महाज्ञानी था। उसकी पत्नी का नाम वरुणमाला और बहन अनंता लक्ष्मी तथा शिष्या सौदामिनी देवी थी। तथाचार्य के दो शिष्य 'धनीचार्य' और 'मनीचार्य' थे। वह तेनाली रामा से शत्रुता रखते थे। उन्होंने तेनालीराम को राज्य से भगाने के लिए कई षड्यंत्र रचे । वे तेनालीराम से ईर्ष्या की भावना रखते थे परंतु बाद में वह रामा का मित्र बन गया था।

### राजपुरोहित बनने की कथा

तथाचार्य जब भारत घूमने गया तो उसे कई ज्ञानी लोग मिले जो तथाचार्य के गुरु बने। फिर आखिर मे वह विजयनगर आया व राजा कृष्णदेवराय के पिता तुलुव नरस नायक से मिला व वह राजा तुलुव का राजपुरोहित बना। राजा तुलुव ने तथाचार्य को महाचार्य (महा आचार्य) का शीर्षक दिया था। राजा तुलुव के तीनों पुत्र व तथाचार्य के प्रियजन उसे स्वामी जी कहते थे। उसने राजा तुलुव के तीनों पुत्रों को राजतंत्र का ज्ञान दिया था।

### तेनाली रामा से शत्रुता

कृष्णदेवराय के राजा बनने के बाद तथाचार्य तेनाली नगर गया। वह अपने भक्तो को दर्शन देते पालकी मे जा रहा कि तेनाली रामा किसी सब्ज़ीवाले से झगड़ रहा था। गलती से रामा के गले पर सर्प आ गया तो रामा ने डरकर वह सर्प फेन्का वह सर्प तथाचार्य के गले पर आ गया तो सभी पालकी उठाने वाले लोग भाग गए तो तथाचार्य नीचे कीचड़ मे गिर गया और तथाचार्य ने रामा को बहुत डाँटा। तब रामा व तथाचार्य की शत्रुता हो गई। पर रामा द्वारा एक विषकन्या से बचाने के बाद तथाचार्य उसके मित्र बन गए। बाद में तथाचार्य को यह भी पता चला कि रामा उसके सहपाठी मित्र गरालपति रामैया का पुत्र है।

लोकप्रिय कथाओं में
------------------

* तेनाली रामा (टीवी धारावाहिक) मे पंकज बेरी ने तथाचार्य का किरदार निभाया है।
यह लेख आज का आलेख के लिए निर्वाचित हुआ है। अधिक जानकारी हेतु क्लिक करें।


**तितली** कीट वर्ग का सामान्य रूप से हर जगह पाया जानेवाला प्राणी है। यह बहुत सुन्दर तथा आकर्षक होती है। दिन के समय जब यह एक फूल से दूसरे फूल पर उड़ती है और मधुपान करती है तब इसके रंग-बिरंगे पंख बाहर दिखाई पड़ते हैं। इसके शरीर के मुख्य तीन भाग हैं सिर, वक्ष तथा उदर। इनके दो जोड़ी पंख तथा तीन जोड़ी सन्धियुक्त पैर होते हैं अतः यह एक कीट है। इसके सिर पर एक जोड़ी संयुक्त आँख होती हैं तथा मुँह में घड़ी के स्प्रिंग की तरह '***प्रोवोसिस'*** नामक खोखली लम्बी सूँड़नुमा जीभ होती है जिससे यह फूलों का रस (नेक्टर) चूसती है। ये एन्टिना की मदद से किसी वस्तु एवं उसकी गंध का पता लगाती है। 

केरल में तितली
तितली एकलिंगी प्राणी है अर्थात नर तथा मादा अलग-अलग होते हैं। मादा तितली अपने अण्डे पत्ती की निचली सतह पर देती है। अण्डे से कुछ दिनों बाद एक छोटा-सा कीट निकलता है जिसे कैटरपिलर लार्वा कहा जाता है। यह पौधे की पत्तियों को खाकर बड़ा होता है और फिर इसके चारों ओर कड़ा खोल बन जाता है। अब इसे प्यूपा कहा जाता है। कुछ समय बाद प्यूपा को तोड़कर उसमें से एक सुन्दर छोटी-सी तितली बाहर निकलती है। तितली का दिमाग़ बहुत तेज़ होता है। देखने, सूंघने, स्वाद चखने व उड़ने के अलावा जगह को पहचानने की इनमें अद्भुत क्षमता होती है। वयस्क होने पर आमतौर पर ये उस पौधे या पेड़ के तने पर वापस आती हैं, जहाँ इन्होंने अपना प्रारंभिक समय बिताया होता है। 

तितली का जीवनकाल बहुत छोटा होता है। ये ठोस भोजन नहीं खातीं, हालाँकि कुछ तितलियाँ फूलों का रस पीती हैं। दुनिया की सबसे तेज़ उड़ने वाली तितली मोनार्च है। **यह एक घंटे में १७ मील की दूरी तय कर लेती है। कोस्टा रीका में तितलियों की १३०० से ज्यादा प्रजातियां पाई जाती हैं। दुनिया की सबसे बड़ी तितली जायंट बर्डविंग है, जो सोलमन आईलैंड्स पर पाई जाती है। इस मादा तितली के पंखों का फैलाव १२ इंच से ज्यादा होता है।**

सन्दर्भ
-------

1. ↑  त्रिपाठी, नरेन्द्र नाथ (जुलाई २००४). *सरल जीवन विज्ञान, भाग-२*. कोलकाता: शेखर प्रकाशन. पृ॰ 81-82. `|access-date=` दिए जाने पर `|url= भी दिया जाना चाहिए` (मदद)
2. ↑  शर्मा, कैलाश नाथ (जुलाई २००४). *आधुनिक जीव विज्ञान, भाग-२*. कोलकाता: कमला पुस्तक भवन. पृ॰ 80-81. `|access-date=` दिए जाने पर `|url= भी दिया जाना चाहिए` (मदद)
3. ↑  "ख़ूबसूरत ही नहीं तेज़ दिमाग़ भीः तितली" (एचटीएमएल). दैनिक भास्कर. मूल से 17 अगस्त 2009 को पुरालेखित. अभिगमन तिथि १ सितंबर २००९. `|access-date=` में तिथि प्राचल का मान जाँचें (मदद)
**गूगल गॉगल्स** गूगल द्वारा विकसित एक छवि पहचान मोबाइल एप्लिकेशन (image recognition mobile app) है। यह हाथ में उपकरणों के द्वारा लिए गए चित्रों पर आधारित खोजों के लिए इस्तेमाल किया जाता है। उदाहरण के लिए, एक प्रसिद्ध ऐतिहासिक स्थल की तस्वीर ले कर उसके बारे में जानकारी हासिल करना, या उत्पाद के बारे में जानकारी के लिए उत्पाद का बारकोड खोजों की एक तस्वीर लेकर।

इतिहास
------

गूगल गॉगल्स मोबाइल उपकरणों के लिए गूगल के एंड्रॉयड ऑपरेटिंग सिस्टम पर उपयोग के लिए विकसित किया गया था। जब गूगल अन्य प्लेटफार्मों पर चलने के लिए सॉफ्टवेयर सक्षम करने के लिए अपनी योजनाओं की घोषणा की, तब तक यह शुरू में केवल एंड्रॉयड फोन के एक बीटा संस्करण के लिए उपलब्ध था, गूगल अन्य प्लेटफार्मों, विशेष रूप से आईफ़ोन और ब्लैकबेरी उपकरणों पर चलाने के लिए सॉफ्टवेयर सक्षम करने के लिए अपनी योजनाओं की घोषणा की। 5 अक्टूबर 2010 को, गूगल ने घोषणा की कि गूगल गॉगल्स iPhone और iPad के उपकरणों आईओएस 4.0 पर की उपलब्धता है।

मई 2014 में गूगल मोबाइल को iOS के लिए अपडेट किया, जिसमे "लोग इस सुविधा का स्पष्ट रूप से उपयोग नहीं कर पा रहे थे" जिस कारण गूगल ने इस सुविधा को हटा दिया (iOS के लिए)।

उपयोग
-----

यह प्रणाली उपयोगकर्ताओं को एक टेक्स्ट आधारित खोज की जरूरत के बिना, विभिन्न लेबल या स्थलों की पहचान कर सकता है, और इस तरह के आइटम के बारे में सीखने के लिए अनुमति देता है। यह प्रणाली छपे हुए टेक्स्ट को पहचान भी लेती है और एक टेक्स्ट स्निपेट का उत्पादन करने के लिए ऑप्टिकल कैरेक्टर पहचान का उपयोग किया जाता है, और कुछ मामलो में यह कुछ टेक्स्ट को अन्य भाषा में भी अनुवाद कर देत है।

सन्दर्भ
-------

1. ↑  "Google Mobile". मूल से 28 सितंबर 2015 को पुरालेखित. अभिगमन तिथि 28 सितंबर 2015.
2. 1 2  Google mobile: Mainpage on Google Goggles Archived 2019-05-15 at the Wayback Machine, visited 8 December 2010
3. ↑  PCWorld: Goggles will reach other platforms Archived 2016-01-14 at the Wayback Machine
4. ↑  "Open your eyes: Google Goggles now available on iPhone in Google Mobile App". *Google Mobile Blog*. October 5, 2010. मूल से 8 अक्तूबर 2015 को पुरालेखित. अभिगमन तिथि 28 सितंबर 2015.
5. ↑

बाहरी कड़ियाँ
-------------

* गूगल गॉगल्स 'गूगल प्ले स्टोर' पर
* जानिए कैसे इस्तेमाल करते हैं 'गूगल गॉगल्स' को
न्याय **जानकी अम्मा** (1920-2005), जिसे **जस्टिस पी जानकी अम्मा**, केरल उच्च न्यायालय की एक पूर्व न्यायाधीश थी। वह केरल के त्रिशूर जिले के एक गांव में पैदा हुई थी। उसे अपने जीवन के अधिकांश एरनाकुलम में रहते बतीत किया। 30 मई 1974 को उसे केरल उच्च न्यायालय के न्यायाधीश के तौर पर नियुक्त किये  जानी वाली वह भारत की दूसरी महिला थी। 22 अप्रैल 1982 तक उसने एक न्यायाधीश के रूप में सेवा की

राजनीतिक जीवन
-------------

केरल उच्च न्यायालय के एक कार्य दिवस का दृश्य
1940-44 की अवधि के दौरान वह स्वतंत्रता संग्राम में सक्रिय थीं वह अध्ययन पूरा करने के बाद कोचीन प्रजा मंडलम में शामिल हो गई और बाद में भारतीय राष्ट्रीय कांग्रेस में शामिल हो गई।

वह त्रावणकोर-कोचीन के नगर की पहली महिला अध्यक्ष थी। अप्रैल 1953 से मार्च 1956 तक उन्होंने एरनाकुलम नगर परिषद की अध्यक्षता की।

न्यायिक सेवा.=- में शामिल होने के बाद उसने सक्रिय राजनीति छोड़ दी थी।

न्यायपालिका
-----------

उस ने अपना कानूनी कैरियर पैनपल्ली गोविंदा मेनन के एक कनिष्ठ अधिवक्ता के रूप में शुरू किया और बाद में उन्हें उच्च न्यायालय में पदोन्नति से पहले कोजिक्कोड, टेलिकेशरी और मांजारी के जिला और सैसन न्यायाधीश के रूप में जिला मैजिस्ट्रेट के रूप में सेवा प्रदान की।

जांच / जांच आयोग
----------------

केरल उच्च न्यायालय से रिटायर होने के बाद वह न्यायपालिका के क्षेत्र में बहुत सक्रिय रही। 1983 में, राज्य सरकार ने उन्हें वीपीन शराब त्रासदी की जांच के लिए नियुक्त किया था जिसने कई लोगों को मार डाला था। उनकी सिफारिशों के आधार पर, सरकार ने आबकारी अधिनियम की धारा 57 (ए) में संशोधन किया। इस अनुभाग में शराब के विलोपन की रोकथाम का प्रावधान है कि हानिकारक पदार्थों की मिलावट मानव जीवन को खतरे में डाल सकती हैं या मनुष्य को गंभीर चोट पहुंचा सकती है। धारा के तहत, प्रवर्तन अधिकारियों, अगर घातक पदार्थों के साथ शराब की मिलावट को रोकने के लिए उचित सावधानी नहीं लेने के दोषी पाए गए हैं, तो उन्हें अधिकतम आयु का कारावास और रु. 50,000 के जुर्माने की सज़ा हो सकती है।

सन्दर्भ
-------
दिमित्री मेदवेदेव (रूसी में Дмитрий Медведев) यह रूसी राजनीतिज्ञ है जो 2008-2012 में रूसी महासंघ का राष्ट्रपति थे। 2012 से 2020 तक वह रूस के प्रधानमंत्री थे। 

मेदवेदेव का जन्म 1965 को लेनिनग्राद में हुआ था। वह लेनिनग्राद विश्वविद्यालय में न्यायशास्त्र पढ़ता थे। 1988 से 1997 तक वह इस विश्वविद्यालय में व्यवहार विधि पढ़ाता थे। उसी समय में वह व्लादिमीर पुतिन के साथ सेंट पीटर्सबर्ग की नगरपालिका में काम करता थे। 2000 में वह पुतिन के चुनाव अभियान के लिए ज़िम्मेदार थे। 2000 से 2008 तक वह गाज़प्रोम के मुख्य निर्देशक के रूप में काम करता थे। 2004 से वह रूसी सुरक्षा परिषद् का सदस्य थे। 2005 में पुतिन ने उसको उपप्रधान मंत्री के पद पर नियुक्त किया। 2008 में कई दलों के संघ ने (अखंड रूस, न्यायी रूस, खेतिहर दल) मेदवेदेव को राष्ट्रपति के पद के लिए सिफारिश किया था।

#### शासन

2008 के चुनाव में मेदवेदेव ने वोटों के 70 प्रतिशत को प्रप्त किया। मेदनेदेव के शासन के दौरन रूस जोर्जिया से युद्ध करता था। 2008-2009 में रूस में आर्थिक संकट घटित हुआ। मेदवेदेव ने पुलिस और सैन्य के सुधार शुरू किया। उसके शासन के दौरन रूसी-अमरिकी व्यवहार सुधर हो गए।

#### आलोचना

रूसी उदारवादी विरोधियों के ख्याल में मेदवेदेव पुतिन पर निर्भर होता है। उसी समय में मेदवेदेव सरकार में उदार समूह का नेता माना जाता है। इसलिए वह अक्सर राष्टरवादी राजनीतिज्ञों के द्वारा आलोचना किया जाता है।

##### सन्दर्भ

 - मेदवेदेव का आधिकारिक साइट
**जान** 1996 की राज कँवर द्वारा निर्देशित हिन्दी भाषा की फिल्म है। अजय देवगन और ट्विंकल खन्ना अभिनीत यह फिल्म बॉक्स ऑफिस पर फ्लॉप रही थी।

संक्षेप
-------

इंस्पेक्टर सूर्यदेव सिंह (अमरीश पुरी) शहर में एक ईमानदार और कुशल पुलिस वाला है। उनकी पोती काजल (ट्विंकल खन्ना) है, जिसके माता-पिता को उसके दुश्मनों द्वारा जहर खिलाकर मार दिया गया था। वह उसे अपने जीवन से अधिक महत्व देता है। लेकिन सूर्यदेव का चचेरे भाई विशम्भर (सुरेश ओबेरॉय) अपनी पत्नी और अपने साले बनवारी (शक्ति कपूर) के साथ सूर्यदेव के पूर्ण विनाश की योजना बना रहे हैं। विशम्भर काजल को मारने की योजना बना रहा है, तब उसका बदला पूरा हो जाएगा। इस उद्देश्य के लिए, विशम्भर करण (अजय देवगन) को काम पर रखता है।

करण अस्पताल में अपनी बीमार मां के इलाज के लिए धन की जरूरत में एक युवा और कुशल व्यक्ति है। विशम्भर के गुंडों द्वारा नकली अपहरण नाटक में काजल को बचाकर, उसने सूर्यदेव के विश्वास को जीता।

सूर्यदेव तब काजल को करन के साथ उसके अंगरक्षक के रूप में कुछ रिश्तेदारों के साथ रहने के लिए अपने गांव में भेजने का फैसला करते हैं। वह इस बात से आश्वस्त हैं कि वह उसे नुकसान से बचाएगा।

गांव में, काजल करण से प्यार कर बैठती है, लेकिन वह मना कर देता है। वह कई मौकों पर उसे मारने की भी कोशिश करता है। लेकिन किसी कारण से उसे खत्म करने से हिचकिचाता है। आखिरकार, वह उसे सबकुछ बताने का फैसला करता है, लेकिन काजल सुनने से इंकार कर देती है। वह उसे लुभाने की कोशिश करती रहती है जब तक कि वो उसे प्यार नहीं करने लगता।

मुख्य कलाकार
------------

* अजय देवगन — करन
* ट्विंकल खन्ना — काजल
* अमरीश पुरी — इंस्पेक्टर सूर्यदेव सिंह
* राखी — रुक्मिणी
* विवेक मुशरान — रोहित
* सुरेश ओबेरॉय — विशम्भर
* शक्ति कपूर — बनवारी
* बिन्दू — राजरानी
* सईद जाफ़री — रोशनलाल
* अरुणा ईरानी — करन की माँ
* जॉनी लीवर — डमरू
* प्रिया अरुण — धन्नो
* शिवा रिन्दानी — दिलावर
* ब्रह्मचारी — भैरों सिंह
* विश्वजीत प्रधान — नगेन्द्र

संगीत
-----

सभी गीत आनंद बख्शी द्वारा लिखित; सारा संगीत आनंद-मिलिंद द्वारा रचित।

| क्र॰ | शीर्षक | गायक | अवधि |
| --- | --- | --- | --- |
| 1. | "आइ बो वो काटा" | भावना पंडित, अलका याज्ञिक, सपना मुखर्जी | 4:58 |
| 2. | "बेईमान पिया रे" | अलका याज्ञिक, उदित नारायण | 7:41 |
| 3. | "हम ऐसे करेंगे प्यार" | उदित नारायण, साधना सरगम | 6:54 |
| 4. | "जान गई दिल आया" | अलका याज्ञिक, उदित नारायण | 6:20 |
| 5. | "जान ओ मेरी जान" | अलका याज्ञिक, मनहर उधास | 8:44 |
| 6. | "कँवारा नहीं मरना" | अलका याज्ञिक | 6:13 |
| 7. | "रब से सजन से" | अलका याज्ञिक, उदित नारायण | 6:49 |

सन्दर्भ
-------

1. ↑  "'काका' ही नहीं बेटी ट्विंकल का भी बर्थडे है आज, अक्षय से शादी के बाद छोड़ दी थी फिल्में". *आज तक*. 29 दिसम्बर 2016. मूल से 26 दिसंबर 2018 को पुरालेखित. अभिगमन तिथि 26 दिसम्बर 2018.

बाहरी कड़ियाँ
-------------

* *जान*  इंटरनेट मूवी डेटाबेस पर
जावेद हेदर भारतीय अभिनेता हैं, जावेद हेदर भारतीय अभिनेता हैं | इन्होने बचपन के कई किरदार किये है | इन्होने 80 के सारे लगभग सभी अभिनेताओ के बचपन के किरदार निभाए इन्होने धर्मेद्र विनोद खन्ना जितेन्द्र मिथुन सनी देओल संजय दत्त के बचपन के किरदार किये । खुदगर्ज फिल्म में सत्रूघ्न सिन्हा का बचपन का किरदार भी इन्होने ही किया है | बाप नम्बरी बेटा दस नम्बरी में शक्ति कपूर का रोल किया था जोकि
कादर खान साहब के बेटे का किरदार था |
राम जाने मे शाहरुख खान के साथ ओर आमिर खान के साथ गुलाम फिल्म मे दोस्त का किरदार किया था।
2013 मे रिलीज़ फिल्म लकीर का फ़कीर फिल्म मे इन्होंने गेंगस्टर का रोल निभाया था।
हास्य के अलावा इन्होंने चांदनी बार फिल्म मे नकारत्मक भुमिका की थी जो काफी सराही गयी थी ।
वेलकमबैक में जॉन अब्राहम के दोस्त का किरदार निभाया था |
फिल्मो के साथ-साथ जावेद हेदर ने टेलीविज़न मे भी अदायगी का जलवा बिखेरा। बिग मेजिक के धारावाहिक बाल गोपाल करे धमाल मे नौकर मुरली का हास्यापद किरदार निभाया था।

जीवन
----

जावेद हैदर भारतीय अभिनेता हैं | इन्होने बचपन के कई किरदार किये है | जावेद हेदर के दो बच्चे हैं एक बेटा और एक बेटी और ये अपने परिवार के साथ जोगेश्वरी पश्चिम मुम्बई महाराष्ट्र में रहते हैं | जावेद हेदर के पिता जी भी फिल्मो में काम करते थे, और सईद जाफ़री, जावेद हेदर के परिवार के चाचा लगते हैं, जावेद जाफ़री और जावेद हेदर दोनो भाई भाई हैं, परन्तु इनके परिवार के कोई भी चर्चे नही होते| परिवार में आना जाना रहता है| जावेद हेदर अपने एक और भाई को फिल्मो में लान्च करने जा रहे हैं, उनका नाम आस मौहम्मद है | बहुत जल्द ही कुछ नया होने वाला है |

फिल्म
-----

* वेलकम बैक
* लाईफ की ऐसी तेसी
* खुदगर्ज़
* विश्वात्मा
* काला बाजार
* बाप नम्बरी बेटा दस नम्बरी
* बीवी हो तो ऐसी
* सड़क
* नाम
* शबनम मौसी
ज्वलनशील रसायनों का प्रतीक**ज्वलनशीलता** या **प्रज्वलनशीलता**, किसी पदार्थ का वह गुण है जिसके अनुसार वह पदार्थ कितनी आसानी से जल या सुलग कर आग अथवा दहन उत्पन्न कर सकता है। किसी वस्तु के दहन हेतु आवश्यक कठिनाई की मात्रा को अग्नि परीक्षण द्वारा मापा जाता है। अंतरराष्ट्रीय स्तर पर, ज्वलनशीलता के मापन के लिए विभिन्न प्रकार की परीक्षण विधियां (प्रोटोकॉल) मौजूद हैं। इन परीक्षणों से प्राप्त मूल्यांकनों (रेटिंग्स) को भवन निर्माण संहिता (बिल्डिंग कोड), बीमा आवश्यकताओं, अग्नि संहिता (फायर कोड) के अतिरिक्त उन नियमों और विनियमों में प्रयोग किया जाता है जो किसी भवन निर्माण सामग्री के उपयोग और भंडारण के साथ साथ किसी अत्यंत ज्वलनशील पदार्थ की किसी इमारत के अन्दर या बाहर संभाल (‘हैंडलिंग’) और उसके सड़क अथवा वायु परिवहन को निर्धारित करते हैं।

ज्वलनशील तरल
------------

ज्वलनशील तरल वो तरल पदार्थ होते हैं जो भड़क कर आग लगाने या विस्फोट करने में सक्षम होते हैं, जिसके कारण यह मानव जीवन के लिए खतरा साबित हो सकते हैं। इन तरलों के उदाहरण हैं, पेट्रोल, डीज़ल, मिट्टी का तेल आदि।

सुरक्षा के आधार पर इन पदार्थों को इनके इस गुण के लिए चिन्हित किया जाना नितांत आवश्यक है साथ ही इनका परिवहन भी बहुत सावधानी से किया जाना चाहिए।

सन्दर्भ
-------
**जासूस विजय (Jasoos Vijay)** भारत में जनता के बीच एचआईवी/एड्स के बारे में जागरूकता फैलाने के लिए दूरदर्शन और राष्ट्रीय एड्स नियन्त्रण सङ्गठन के सहयोग से बीबीसी वर्ल्ड सर्विस ट्रस्ट द्वारा उत्पादित एक भारतीय जासूसी रहस्य टीवी श्रृंखला है। इसका जून 2002 में डीडी नेशनल पर प्रीमियर हुआ था। सितम्बर 2006 में इसके अन्त तक कुल तीन सत्र प्रसारित किए गए।

यह श्रृंखला विजय पर केन्द्रित थी जो एक निजी जासूस था और इसमें गौरी जो उसकी सहायक थी वो बाद में उनकी पत्नी बन गया थी। श्रृंखला को छोटी श्रृंखला में विभाजित किया गया था। जिसमें प्रत्येक छोटी श्रृंखला आमतौर पर एक महीने तक लम्बी थी और प्रत्येक छोटी श्रृंखला में विजय एक मामला हल किया करता था। प्रत्येक एपिसोड के अन्त में, ओम पुरी ने ग्रामीण इलाकों में जाकर और आम लोगों से बात करके या दर्शकों के पत्रों का जवाब देकर एचआईवी/एड्स के मुद्दे को सम्बोधित किया। दर्शकों को उन्हें लिखने के लिए आमन्त्रित किया गया था ताकि वे विजय से पहले अपराधी को पकड़कर पत्र में उनका नाम लिख कर भेज सकें। सर्वश्रेष्ठ उत्तरों के लिए पुरस्कार थे। जिनमें दर्शकों को धारावाहिक में शामिल होने का मौका मिलता था।

इन्हें भी देखें
---------------

* दूरदर्शन नेशनल

सन्दर्भ
-------

1. ↑  "Jasoos Vijay". The Communication Initiative. मूल से 23 सितंबर 2015 को पुरालेखित. अभिगमन तिथि 18 June 2012.
2. ↑  Arvind Singhal & Everett M. Rogers (2003). *Combating AIDS: Communication Strategies in Action*. Ohio: SAGE Publications. पृ॰ 328. आई॰ऍस॰बी॰ऍन॰ 0761997288. अभिगमन तिथि 18 June 2012.
3. ↑  "Jasoos Vijay back on DD1 from Sept 4". Bhash Media Private Limited Company. मूल से 16 September 2010 को पुरालेखित. अभिगमन तिथि 18 June 2012.
4. ↑  "Investigating Jasoos Vijay". The Hindu Business Line. मूल से 21 अक्तूबर 2011 को पुरालेखित. अभिगमन तिथि 18 June 2012.
5. ↑  "Jasoos Vijay to return to DD". Indian Television.com. मूल से 4 अक्तूबर 2010 को पुरालेखित. अभिगमन तिथि 18 June 2012.
**दरीबा कलाँ** दिल्ली के चाँदनी चौक के पास एक ऐतिहासिक मोहल्ला है। मुग़लों के ज़माने से ही यहाँ ज़ेवरों की दुकानें रही हैं। सोने, चांदी, हीरे और मोती के आभूषणों के लिए तो यह बाज़ार प्रसिद्ध है ही लेकिन यहाँ का इत्र भी पिछले दो सौ साल से मशहूर है।

नाम की उत्पत्ति
---------------

कहा जाता है के दरीबा का नाम फ़ारसी वाक्य "दुर-ए-बेबाहा" से आया है, जिसका मतलब है "बिना बराबरी के मोती"। "दुर" (در) का अर्थ फ़ारसी में "मोती" है और "बेबाहा" का अर्थ है "बिना बराबरी वाला"। "कलाँ" का मतलब "बड़ा" होता है।

इतिहास और संस्कृति में
----------------------

१७३९ में ईरान से नादिर शाह ने आक्रमण किया और दिल्ली पर क़ब्ज़ा करने में सफल हो गया। उसने कई हज़ार लोगों के क़त्ल का आदेश दिया और उसकी फौजों ने दरीबा कलाँ की जवाहरात की सारी दुकानों को लूटा।

२००५ में बनी "बंटी और बबली फ़िल्म के लोकप्रिय "कजरा रे" गाने में भी दरीबा कलाँ का ज़िक्र आता है।

इन्हें भी देखें
---------------

* चाँदनी चौक
* कलाँ

बहरी कड़ियाँ
------------

* "दुर-ए-बेबाहा" - यु-ट्यूब पर दरीबा कलाँ पर एक प्रस्तुति जिसमें बाज़ार के नज़ारे हैं

सन्दर्भ
-------

1. ↑  "पुरानी दिल्ली: १० आसान सैरें" / "ओल्ड डॅल्ली: टॅन ईज़ी वॉक्स"
ऐल्डर नामक वृक्ष-जाति का एक गुल्म दल। इन कटे हुए गुल्मों से जल्दी ही टहनियाँ निकलने लगेंगी।
७ से २० वर्षों तक चलने वाला गुल्म चक्र - वृक्ष काटकर गुल्म छोड़े जाते हैं और फिर से उग जाते हैं।
**गुल्म** किसी वृक्ष या अन्य वनस्पति के कटे हुए तने या टहनी को कहते हैं जिसमें से वह वनस्पति फिर से उग सकने में सक्षम हो। यह क्षमता कुछ ही जातियों में होती है, मसलन केवड़ा। जिन वृक्षों में यह क्षमता होती है अक्सर उनके वनों को निचले तने तक काटकर उनकी लकड़ी प्रयोग की जाती है। कुछ वर्षों बाद पेड़ फिर से बढ़ जाता है और उसे पुनः काटा जा सकता है। ऐसे वृक्षों के झुंड जिनमें काटकर केवल गुल्म ही छोड़ दिये गये हों उन्हे **गुल्म दल** (copse, कॉप्स) कहा जाता है। किसी वृक्षों के झुंड को काटकर उनके गुल्म छोड़ देने को **गुल्मकारी** (coppicing) कहते हैं और यह मानना है कि मानव इसे हज़ारों वर्षों से करते आये हैं। भारत में साल का वृक्ष पारम्परिक रूप से गुल्म करा जाता है।

चित्रदीर्घा
-----------

* Ash coppice stoolAsh coppice stool
* Bluebells among coppice in Bysing Wood, KentBluebells among coppice in Bysing Wood, Kent
* Hornbeam coppice, Pond Wood, EssexHornbeam coppice, Pond Wood, Essex
* Ash coppice in Overlangbroek, NetherlandsAsh coppice in Overlangbroek, Netherlands
* Coppicing in progress, note standard trees among the coppice stools, Lower Wood, NorfolkCoppicing in progress, note standard trees among the coppice stools, Lower Wood, Norfolk

इन्हें भी देखें
---------------

* कलम (पौधा)
* केवड़ा

सन्दर्भ
-------

1. ↑  "यजुर्वेद संहिता[*मृत कड़ियाँ*]," *"... वनों के गुल्म-वीरूद्ध (काटने पर पुनः बढ़ने वाले) ..."*
2. ↑  Coles, J M (1978). Limbrey, Susan and J G Evans (संपा॰). "Man and landscape in the Somerset Levels" (PDF). *The effect of man on the landscape: the Lowland Zone*. London: 86–89. मूल (PDF) से 27 सितंबर 2011 को पुरालेखित. अभिगमन तिथि 8 अप्रैल 2018.
3. ↑  "Coppice on sal tree (Shorea robusta ) – 2714050". मूल से 29 अप्रैल 2014 को पुरालेखित. अभिगमन तिथि 29 April 2014.
जैसा कि अधिकांश प्राचीन एवं श्रद्धेयस्थलों के लिये होता है, उसी प्रकार जोशीमठ का भूतकाल किंवदन्तियों एवं रहस्यों से प्रभावित है जो इसकी पूर्व प्रधानता को दर्शाता है। माना जाता है कि प्रारंभ में जोशीमठ का क्षेत्र समुद्र में था तथा जब यहां पहाड़ उदित हुए तो वह नरसिंहरूपी भगवान विष्णु की तपोभूमि बनी।

किंबदन्ती में दानव हिरण्यकश्यपु तथा उसके पुत्र प्रह्लाद की कथा है। हिरण्यकश्यपु को वरदान प्राप्त था कि किसी स्त्री या पुरूष, दिन या रात, घर के अंदर या बाहर या तथा किसी शस्त्र के प्रहार द्वारा उसे मारा नहीं जा सकेगा। इसने उसे अहंकारी बना दिया और वह अपने को भगवान मानने लगा। उसने अपने राज्य में विष्णु की पूजा को वर्जित कर दिया। प्रह्लाद, भगवान विष्णु का उपासक था और यातना एवं सजा के बावजूद वह विष्णु की पूजा करता रहा। क्रोधित होकर हिरण्यकश्यपु ने अपनी बहन होलिका से कहा कि वह अपनी गोद में प्रह्लाद को लेकर प्रज्ज्वलित अग्नि में चली जाय क्योंकि होलिका को वरदान था कि वह अग्नि में नहीं जलेगी। प्रह्लाद को कुछ भी नही हुआ और होलिका जलकर राख हो गयी। अंतिम प्रयास में हिरण्यकश्यपु ने एक लोहे के खंभे को गर्म कर लाल कर दिया तथा प्रह्लाद को उसे गले लगाने को कहा। एक बार फिर भगवान विष्णु प्रह्लाद को उबारने आ गये। खंभे से भगवान विष्णु नरसिंह के रूप में प्रकट हुए तथा हिरण्यकश्यपु को चौखट पर, गोधुलि बेला में आधा मनुष्य, आधा जानवर (नरसिंह) के रूप में अपने पंजों से मार डाला।

कहा जाता है कि इस अवसर पर नरसिंह का क्रोध इतना प्रबल था कि हिरण्यकश्यपु को मार डालने के बाद भी कई दिनों तक वे क्रोधित रहे। अंत में, भगवती लक्ष्मी ने प्रह्लाद से सहायता मांगी और वह तब तक भगवान विष्णु का जप करता रहा जब तक कि वे शांत न हो गये। आज उन्हें जोशीमठ के सर्वोत्तम मंदिर में शांत स्वरूप में देखा जा सकता है।

नरसिंह मंदिर से संबद्ध एक अन्य रहस्य का वर्णन स्कंद पुराण के केदारखंड में है। इसके अनुसार शालीग्राम की कलाई दिन पर दिन पतली होती जा रही है। जब यह शरीर से अलग होकर गिर जायेगी तब नर एवं नारायण पर्वतों के टकराने से बद्रीनाथ के सारे रास्ते हमेशा के लिये बंद हो जायेंगे। तब भगवान विष्णु की पूजा भविष्य बद्री में होगी जो तपोवन से एक किलोमीटर दूर जोशीमठ के निकट है।

इस किंवदंती से उदित एक कथा यह है कि इस क्षेत्र के प्रारंभिक राजा वासुदेव का एक वंशज एक दिन शिकार के लिये जंगल गया तथा उसकी अनुपस्थिति में भगवान विष्णु नरसिंह मानव रूप में वहां आये तथा रानी से भोजन की याचना की। रानी ने उन्हें खाने को काफी कुछ दिया तथा खाने के बाद वे वहां राजा के बिस्तर पर सो गये। राजा जब शिकार से वापस आया तो उसने अपने बिस्तर पर एक अजनबी को सोया देखा। उसने अपनी तलवार उठायी और उसकी बांह पर आघात किया, परंतु वहां से रक्त के बदले दूध बह निकला। तब भगवान विष्णु प्रकट हुए तथा राजा से बताया कि वह उन्हें आघात पहुंचाने का प्रायश्चित करने जोशीमठ छोड़ दे तथा अपना घर कत्यूर में बसा लें। उन्होंने कहा कि जो आघात उन्हें उसने दिया है वह मंदिर में उनकी मूर्ति पर रहेगा और जिस दिन वह गिर जायेगा, उस दिन राजा के वंश का अंत हो जायेगा।

जोशीमठ ही वह जगह है जहां ज्ञान प्राप्त करने से पहले आदि शंकराचार्य ने शहतूत के पेड़ के नीचे तप किया था। यह कल्पवृक्ष जोशीमठ के पुराने शहर में स्थित है और वर्षभर सैकड़ों उपासक यहां आते रहते हैं। बद्रीनाथ के विपरीत जोशीमठ प्रथम धाम या मठ है जिसे शंकराचार्य ने स्थापित किया, जब वे सनातन धर्म के सुधार के लिये निकले। इसके बाद उन्होंने भारत के तीन कोनों में द्वारका (पश्चिम) श्री गोरी (दक्षिण) और पुरी (पूर्व) में मठ स्थापित किये।
**टाटा फुटबॉल अकादमी** ( टाटा एफए या टीएफए ) जमशेदपुर , झारखंड , भारत में स्थित एक संघ फुटबॉल अकादमी है , जो टाटा स्टील द्वारा प्रायोजित है , जो आईएसएल संगठन जमशेदपुर एफसी का मालिक है । यह भारत की प्रसिद्ध फुटबॉल अकादमियों में से एक है।

इतिहास
------

जमशेदजी नुसरवानजी टाटा ने न केवल एशिया के पहले पूरी तरह से एकीकृत स्टील प्लांट बल्कि जमशेदपुर की मॉडल टाउनशिप की भी परिकल्पना की थी। उन्होंने अपने बेटे, सर दोराब टाटा को "फुटबॉल, हॉकी और पार्कों के लिए क्षेत्र ..." निर्धारित करने की सलाह दी। खेल के प्रति टाटा स्टील की प्रतिबद्धता वास्तव में टाउनशिप के निर्माण से पहले थी। उपरोक्त पत्र 1902 में लिखा गया था और जमशेदपुर के लिए साइट का चयन 1907 में किया गया था।

जेआरडी टाटा ने टाटा स्टील के कॉर्पोरेट दर्शन के एक अभिन्न अंग के रूप में खेलों को शामिल करते हुए जे. एन टाटा के दृष्टिकोण को साकार किया। यह उसी प्रतिबद्धता का हिस्सा है जिसने टाटा स्टील को टाटा स्टील स्पोर्ट्स फाउंडेशन की स्थापना की, भारत के युवा पुरुषों और महिलाओं के बीच खेल भावना, उत्कृष्टता प्राप्त करने, जीतने के लिए उत्साह, और सभी अनुशासन और समर्पण के ऊपर पैदा करने के लिए व्यक्ति में विजेता लाता है। 1983 में परिकल्पित और 1987 में उद्घाटन किया गया टीएफए, टाटा आइडियल का एक आंतरिक घटक था जो वास्तविकता में प्रकट हुआ था। दिग्गज भारतीय फुटबॉल खिलाड़ी चुन्नी गोस्वामी और अरुण घोष ने क्रमशः 1986 से 1989 और 1997 से 2003 तक TFA के निदेशक के रूप में कार्य किया।

नवंबर 2017 में, यह घोषणा की गई थी कि टीएफए भारतीय फुटबॉल को बढ़ावा देने के लिए अपने मौजूदा कार्यक्रमों को बढ़ाने और मजबूत करने के लिए ला लीगा दिग्गज एटलेटिको मैड्रिड  के साथ गठजोड़ करेगा। यह भी घोषणा की गई कि टीएफए का नाम बदलकर टाटा एटलेटिको फुटबॉल एकेडेमिया किया जाएगा।

मार्च 2019 में, कार्लोस संतामरीना को TFA के मुख्य कोच के रूप में नियुक्त किया गया था।  सांतामारिना एटलेटिको मैड्रिड के युवा कोचिंग सेट अप के साथ जुड़ी हुई है, जिसमें अंडर-15, अंडर-14, अंडर-13 और अंडर-12 के आयु वर्ग के बच्चों का विकास और कोचिंग शामिल है।

सन्दर्भ
-------

1. ↑  "Indian Football Capital's News : EAST BENGAL VS MOHUNBAGAN IN CFL - 2007". *web.archive.org*. 2008-09-14. मूल से पुरालेखित 14 सितंबर 2008. अभिगमन तिथि 2022-12-24.सीएस1 रखरखाव: BOT: original-url status unknown (link)
2. ↑  "TFA Re-named to TATA Atletico Football Academia After Tie-up With Atletico de Madrid". *News18* (अंग्रेज़ी में). 2018-11-22. अभिगमन तिथि 2022-12-24.
चिकनास,डेगाना,तहसिल,जिला,नागौर, राज्य,राजस्थान,
भारत का एक,छोटा, सा गांव हे। यह सारसण्डा से ४,किलोमिटर
,पुर्वमे तथा, बंवरलासे ५ किलोमिटर,पश्चिम, मे, स्थितहे।

इतिहास
------

चिकनास ग्राम की स्थापना भेरूनाथजी महाराज ने की थी। यह बहुत पुराना इतिहास हे। भेरुनाथजी महाराज नाथ समाज के महान सन्त थे। उन्होने बाद मे जिवित समाधी ले ली। आज भी उनका समाधी स्थल विधमान हे। उनको भेरुनाथजी, तथा चोका महाराज के नाम से भी जानते हे। यह ग्राम बहुत विकसित था। यहा पर नाथ [सुण्डा- गोत्र]], जाट, राजपुत, रावणा राजपुत, मेघवाल और सान्सी जातियो के लोग रह्ते थे। पुरा गाव खुशहाल था।
सब लोग हिलमिल कर भाईचारे के साथ रह्ते थे। लेकिन विधि को कुछ और मन्जूर था। अकाल पर अकाल पड्ते गये। लोगो के पास पानी की विकट समस्या पेदा हो गई। लोग मजबूर हो गये। आखिरकार कुछेक तो जमीन को कोडी के भाव बेचकर मोडी और भेन्डा आदि जगहे चले गये। तथा कुछ नाथ और राजपुत जमीन को बेचना नही चाह्ते थे। अत: वे नजदीक के ग्राम सारसण्डा मे बस गये। लेकिन जमीन आज भी चक चिकनास मे हे। अतः पुरा ग्राम खाली हो गया। केवल सान्सी जाति नही गई। आज चिकनास मे केवल सान्सी जाति के लोग रह्ते हे।

ग्राम के धार्मिक स्थल 
यहा प‍र भेरुनाथजी (चोका महाराज) का स्माधी स्थल हे। ह्‍रेक जाति के लोग नाथजी महाराज का दर्शन करने आते हे। तथा अपनी मनोकामना पुरी करते हे। यहा पर पाबुजी, पिपलिया भेरूजी, का भी स्थान हे।

ग्राम कि वर्तमान दशा 
आज चिकनास ग्राम क दशा ठीक हे सरकारी सहयोग से एक विधालय शुरु हुआ हे। पिने के पानी के लिये पालोलाब तालाब खुदवाया गया। हालाकी इस तालाब की नीव सिलगावा जाति के जाट ने रखी थी। इसके अलावा नल की सुविधा भी हो गई। जो खारा पानी ग्राम सारसण्डा से आता हे। और बिजली कि भी सुविधा हो गई। लेकिन ग्राम मे रोजगार का अभाव हे। रोजगार मे मुख्तया खेती और मोची का कार्य हे। यातायात कि सुविधा अच्छी हो गई। एक डामर सडक का निर्माण हो गया। जो सारसण्डा के बन्वरला को जोडती हे।

अन्य

* ""
* ""
जेम्स प्रथम
James I (late July 1394 – 21 February 1437), King of Scotland from 1406, was the son of King Robert III and Annabella Drummond। 
**जेम्स प्रथम** (१३९४ - १४३७) स्काट्लैंड का राजा और राबर्ट तृतीय का एकमात्र पुत्र था। 

जब वह विद्याध्ययन के लिये फ्रांस जा रहा था तो मार्ग में इंगलिश सामुद्रिक छापामारों ने उसे २२ मार्च १४०६ ईo में बंदी बना लिया, तथा हेनरी चतुर्थ के शासन में वह इंग्लैंड के कारागार में १८ वर्ष तक रहा। इसी वर्ष अपने पिता की मृत्यु पर वह स्काट्लैंड का नाममात्र का शासक बना। उसके बंदीकाल में स्काटलैंड का शासन उसके चाचा ड्यूक और अल्बनी के हाथ में था। १४२४ ईo में अच्छी धनराशि के बदले स्काटलैंड निवासियों द्वारा मुक्त कराया गया। सोमरसेट के ड्यूक की कन्या ज़ेनब्यूफर्ट जेम्स का विवाह १४२४ ईo में और उसी वर्ष उसका राज्याभिषेक भी हुआ। जेम्स ने राजनीतिक एवं वैधानिक सुधारों का उपयोग कर एक वैधानिक राजतंत्र का सूत्रपात किया। विद्रोही सामंतों के प्रति कठोर कदम उठाए तथा अल्बनी के नए ड्यूक को अपदस्थ किया। शक्तिशाली शासक होने के कारण उसके शत्रु अधिक हो गए। सर राबर्ट ग्रैहम ने २१ फरवरी १४३३ ईo को उसका वध कर डाला क्योंकि जेम्स ने उसे निष्कासन का दंड दिया था। जेम्स की ख्याति उसकी काव्यरचना पर भी अंशत: निर्भर करती है। 'द् किंग्स क्वैर' उसकी प्रसिद्ध रचना है।
चैटम हाउस
**चैटम हाउस नियम** (Chatham House Rule) किसी बैठक में बहस, वार्ता या विचार-विमर्श करने की एक विधि होती है। चैटम हाउस नियम के अंतर्गत करी गई बैठक में प्राप्त कोई भी जानकारी उस बैठक में उपस्थित कोई भी सदस्य खुलकर कर सकता है, लेकिन वह इस बात का खुलासा नहीं कर सकता कि वह जानकारी बैठक में किस अन्य सदस्य ने उपलब्ध करी थी। इस नियम से बैठक में आने वाले लोग बिना झिझक या डर के अपने विचार प्रकट कर सकते हैं। यह नियम जून 1927 में लंदन में स्थित चैटम हाउस नामक विचारक समूह में आरम्भ हुआ। यहाँ देश-विदेश के कई महत्वपूर्ण संगठनों में काम कर रहे नेता, विशेषज्ञ, इत्यादि आते हैं और यह संस्था उनमें खुलकर वार्ता करवाने के लिए गुप्त बैठकें करवाती है।

नियम
----

सन् 1927 में पहली बार बनने के बाद, इस नियम को 1992 और फिर 2002 में थोड़ा सा विकसित करा गया। इसका 2002 का संस्करण इस प्रकार है:

> जब कोई बैठक, या उसका कोई भाग, चैटम हाउस नियम के अधीन करी जाती है, उस बैठक के भागीदार प्राप्त हुई जानकारी का प्रयोग करने के लिए स्वतंत्र हैं, लेकिन उस जानकारी कहने वाले की पहचान य उसके अन्य किसी सम्बन्ध, या किसी भी अन्य भागीदार की पहचान या सम्बन्ध का खुलासा करने से वर्जित हैं।
>

इन्हें भी देखें
---------------

* चैटम हाउस
* बैठक

सन्दर्भ
-------

1. ↑  "Chatham House Rule". *About*. United Kingdom: Chatham House. मूल से 10 मार्च 2018 को पुरालेखित. अभिगमन तिथि 2014-07-14.
टाटा बोल्ट 2014 जिनेवा मोटर शो में प्रदर्शित किया जा रहा है
**टाटा बोल्ट** टाटा मोटर्स द्वारा निर्मित हैचबैक है। कार को भारतीय ऑटो एक्सपो 2014 में इसके सेडान संस्करण, टाटा ज़ेस्ट के साथ प्रदर्शित किया गया था और जनवरी 2015 में बिक्री पर लाया गया।  नई कार मौजूदा टाटा एक्स1 प्लेटफॉर्म पर आधारित है जिस पर विस्टा और मांजा बने हैं।     हैचबैक को पेट्रोल और डीजल में 4 वेरिएंट के साथ दोनों फ्यूल ट्रिम्स में उपलब्ध कराया गया है।

बोल्ट का उत्पादन अप्रैल 2019 में समाप्त हो गया और उनकी जगह टाटा टैगो और टाटा एलट्रोज़ ने ली ।

यन्त्र
------

हैचबैक का पेट्रोल संस्करण 1.2-लीटर रेवोट्रॉन टर्बोचार्ज्ड MPFi इंजन द्वारा संचालित है जो 90 PS की शक्ति और 140 Nm का टॉर्क देता है। इसमें तीन ड्राइव मोड हैं, सिटी, इको और स्पोर्ट। डीजल मॉडल में फिएट का 1.3-लीटर मल्टीजेट डीजल इंजन मिलता है जिसे क्वाड्राजेट कहा जाता है। डीजल मिल 75 पीएस की अधिकतम पावर और 190 एनएम की टॉर्क का उत्पादन करती है। दोनों इंजनों को फाईव स्पीड मैनुअल ट्रांसमिशन से जोड़ा गया है।

सन्दर्भ
-------

1. ↑  Tata Motors (3 February 2014). "Tata Motors unveils the all-new Zest and Bolt". Tata Motors. मूल से 31 अगस्त 2018 को पुरालेखित. अभिगमन तिथि 31 August 2018.
2. ↑  Autocar India (18 Mar 2014). "Tata Bolt first look review". *Hindustan Times*. मूल से 18 March 2014 को पुरालेखित. अभिगमन तिथि 25 June 2014.
3. ↑  "Tata Bolt AMT to be India's cheapest diesel automatic". *The Economic Times*. 7 Jun 2014. अभिगमन तिथि 25 June 2014.
4. ↑  PTI New Delhi (3 Feb 2014). "Tata Bolt hatchback, Tata Zest sedan unveiled". India Today. अभिगमन तिथि 25 June 2014.
5. ↑  PTI New Delhi (22 May 2014). "Tata Zest to be built in Fiat's Ranjangaon factory". *The Economic Times*. अभिगमन तिथि 26 June 2014.
6. ↑  "Tata Sumo, Bolt Discontinued; Safari Next?". motorbeam.com. 12 April 2019. अभिगमन तिथि 22 June 2019.
7. ↑  CarDekho Team. "Tata Bolt Launched". CarDekho.com. अभिगमन तिथि 31 January 2015.
वीरमचनेनी जगपति चौधरी (जन्म 12 फरवरी 1962), जिन्हें पेशेवर रूप से जगपति बाबू ( उच्चारण ( सहायता · जानकारी ) ) के रूप में जाना जाता है, एक भारतीय अभिनेता हैं जो मुख्य रूप से तेलुगु सिनेमा में अपने काम के लिए जाने जाते हैं । वह कुछ तमिल , कन्नड़ और मलयालम फिल्मों में भी दिखाई दिए हैं। 33 साल के करियर में, बाबू ने 170 फीचर फिल्मों में अभिनय किया है, और चार फिल्मफेयर पुरस्कार और सात राज्य नंदी पुरस्कार प्राप्त किए हैं ।
जगपति बाबू

|  |  |
| --- | --- |
| जन्म | वीरमचनेनी जगपति चौधरी 
12 फरवरी 1962 (आयु 61)

मछलीपट्टनम , आंध्र प्रदेश , भारत |
| अन्य नामों | जेबी, जग्गू भाई, प्राइम स्टार |
| पेशा | अभिनेता |
| सक्रिय वर्ष | 1977 - वर्तमान |
| जीवनसाथी | लक्ष्मी |
| बच्चे | 2 |
| माता-पिता | वीबी राजेंद्र प्रसाद (पिता) |

उन्होंने कोडी रामकृष्ण , एसवी कृष्ण रेड्डी , राम गोपाल वर्मा , कृष्ण वामसी , ईवीवी सत्यनारायण , गुनशेखर , चंद्रशेखर येलेटी , एएम रत्नम , के. राघवेंद्र राव , राधा मोहन , मोहन राजा , जेडी चक्रवर्ती , बोयापति श्रीनू जैसे प्रसिद्ध निर्देशकों के साथ काम किया है । और सुकुमार । [

प्रारंभिक जीवन

जगपति बाबू का जन्म 12 फरवरी 1962 को मछलीपट्टनम में अनुभवी निर्माता-निर्देशक वीबी राजेंद्र प्रसाद के घर हुआ था । तेलुगु सिनेमा में अपनी पहचान बनाने से पहले उन्हें चेन्नई , तमिलनाडु में लाया गया था । [3] [4] उन्होंने लक्ष्मी से शादी की और उनकी दो बेटियां हैं।
**जूलिया अल्वारेज़** (जन्म २७ मार्च, १९५०) एक अमरीकन नव रूपवादी कवयित्री, उपन्यासकार तथा निबंधकार हैं। उनकी ख्याति प्रमुख रूप से "हाउ द गार्शिया गर्ल्स लॉस्ट देयर एक्सेंट" (1991), "इन द टाइम ऑफ़ द बटरफ्लाइज़" (1994), और "यो!" (1997) नामक उपन्यासों से हुई। उनके प्रकाशनों में कवयित्री रूप में "होमकमिंग"(१९८४), "द वूमेन आई कैप्ट टू माईसैल्फ"(२००४) तथा निबंधकार के रूप में आत्मकथात्मक संकलन "समथिंग टू डिक्लेयर" आदि शामिल हैं। कई साहित्यिक आलोचकों ने उन्हें सबसे महत्वपूर्ण लातिन रचनाकारों में से एक माना है। उन्हें अंतर्राष्ट्रीय स्तर पर व्यावसायिक सफलता भी मिली है।

जूलिया अल्वारेज़ ने युवा पाठकों के लिए अनेकों पुस्तकें लिखी हैं, जिनमें "टिया लोला" पुस्तक-शृंखला भी शामिल है। बच्चों के लिए उनकी पहली तस्वीर पुस्तक सन् २००२ ई. में प्रकाशित "द सीक्रेट फुटप्रिंट्स" है।

न्यूयॉर्क में जन्मीं जूलिया ने डोमिनिकन गणराज्य में अपने बचपन के आरंभिक दस वर्ष बिताए।

साहित्यिक लेखन
--------------

जूलिया अल्वारेज़ को अपने समय के आलोचनात्मक तथा वाणिज्यिक रूप से सबसे सफल लातिन रचनाकारों में से एक माना जाता है। उनके प्रकाशित कार्यों में पाँच उपन्यास, एक निबंध-संकलन, तीन काव्य-संग्रह, चार बाल पुस्तकें तथा दो किशोर उपन्यास शामिल हैं।

संदर्भ
------

1. ↑  पलोमो, एल्वीरा (2 अगस्त 2014). "जूलिया अल्वारेज़: ला लिट्रेचरा एजरेसिता ला इमैजिनेशन वाय एल कोराजॉन" (स्पेनिश में). वॉशिंगटन, D. C.: लिस्टिन दिआरिओ. EFE. अभिगमन तिथि 17 मार्च 2022.
2. ↑   Dalleo & Machado Sáez 2007, पृष्ठ 131
3. ↑   Dalleo & Machado Sáez 2007, पृष्ठ 133
**जूलियन रिओस** (स्पेनी: *Julián Ríos*) (जन्म: 12 अक्टूबर 1970 वेस्ट कोविना, कैलिफ़ोर्निया) एक अमेरिकी अश्लील फिल्म अभिनेता हैं। जूलियन ने ग्वेन समर्स के साथ X-रेटेड क्रिटिक्स संगठन द्वारा दिया जाने वाला वर्ष 1999 का "सर्वश्रेष्ठ कपल मेल-फिमेल" XRCO अवार्ड्स जीता था।

प्रारंभिक जीवन
--------------

जूलियन का जन्म व पालन-पोषण कैलिफ़ोर्निया राज्य के वेस्ट कोविना नगर में हुआ है, यह छह भाइयों और बहनों में दूसरे स्थान पर हैं। नस्लीय मूल रूप से लेबनानी जूलियन की मातृ-भाषा स्पेनिश है। अपने अश्लील फिल्म कैरियर से पहले जूलियन ने छह वर्ष (1988–1994) तक संयुक्त राज्य मरीन कोर में अपनी सेवायें दी थीं। इस कार्य काल में यह खाड़ी युद्ध में भी तैनात हुए थे।

सन्दर्भ
-------

1. ↑  "Yearly winners and nominations – Best of 1999". bwdl.net X-रेटेड क्रिटिक्स संगठन. मूल से 20 जुलाई 2011 को पुरालेखित. अभिगमन तिथि अक्टूबर 7, 2011.

बाहरी कड़ियाँ
-------------

|  |  |
| --- | --- |
|  | **Julian Andretti** से संबंधित मीडिया विकिमीडिया कॉमंस पर उपलब्ध है।  |

* Julian इंटरनेट वयस्क फिल्म डेटाबेस
* Julian वयस्क फिल्म डेटाबेस
* इंटरनेट मूवी डेटाबेस पर Julian (I)
ग्रहण युग (अंग्रेजी: saros ) ठीक २२३ चंद्रमास की अवधि है। दूसरे शब्दों में लगभग ६५८५.३२११ दिन, या १८ साल और १० और ८ घंटे ( इस बीच आए अधिवर्षों की संख्या के आधार पर ये ११, या १२ दिन भी हो सकता है) । ग्रहण युग का उपयोग ग्रहणों की भविष्यवाणी करने के लिए किया जा सकता है । किसी ग्रहण होने के एक ग्रहण युग के समयांतराल के बाद , सूर्य, पृथ्वी और चंद्रमा लगभग वैसी ही सापेक्ष ज्यामितिय स्थिति में पुनः आ जाते हैं और लगभग वैसा ही ग्रहण होता है, जिसे ग्रहण चक्र के रूप में जाना जाता है। एक ग्रहण-अर्धयुग एक ग्रहण युग का आधा है। 

एक ग्रहण युग में हुए सभी ग्रहणों को मिलकर *ग्रहण युग* *श्रृंखला* कहा जाता है। 

ग्रहण युग की माप ये हैं :

* ६५८५.३२११ सौर दिन
* १८.०२९ वर्ष
* २२३ चंद्रमास
* २४१.९९ राहू मास
* १८.९९९ ग्रहण वर्ष (३८ ग्रहण काल)
* २३८.९९२ विसंगतिपूर्ण महीने
* १९ ग्रहण वर्ष

मान ले कि यदि आज कोई सूर्य ग्रहण होता है इसका अर्थ है कि आज अमावस्या है और चन्द्रमा किसी एक चन्द्रपात पर है। इसके एक ग्रहण युग के बाद जो अमावस्या होती तब चंद्रमा की कक्षा के इसी चन्द्रपात एक और सूर्य ग्रहण होगा ।

इतिहास
------

ग्रहण युग (अंग्रेजी: saros ) का प्राचीनतम ऐतिहासिक रिकॉर्ड ईसा पूर्व की अंतिम कुछ शताब्दियों में कलडीन (नव बेबीलोन) खगोलविदों के द्वारा है ।    इसे बाद में हिप्पार्कस, प्लिनी  और टॉलेमी के ने भी जाना है ।

यह सभी देखें
------------

* ग्रहण
* ग्रहण युग
* ग्रहण वर्ष
* ग्रहण ऋतु

संदर्भ
------

1. ↑  van Gent, Robert Harry (8 September 2003). "A Catalogue of Eclipse Cycles".
2. ↑  Tablets 1414, 1415, 1416, 1417, 1419 of: T. G. Pinches, J. N. Strassmaier: Late Babylonian Astronomical and Related Texts. A. J. Sachs (ed.), Brown University Press 1955
3. ↑  A. J. Sachs & H. Hunger (1987–1996): Astronomical Diaries and Related Texts from Babylonia, Vol.I–III. Österreichischen Akademie der Wissenschaften. *ibid.* H. Hunger (2001) Vol. V: Lunar and Planetary Texts
4. ↑  P. J. Huber & S. de Meis (2004): Babylonian Eclipse Observations from 750 BC to 1 BC, par. 1.1. IsIAO/Mimesis, Milano
5. ↑  Naturalis Historia II.10[56]
6. ↑  Almagest IV.2

बाहरी कड़ियाँ
-------------
**जूलिया क्रिस्टेवा**  (French: [kʁisteva]; बुल्गारियन: *Юлия Кръстева*; जन्म 24 जून 1941) एक बल्गेरियाई-फ्रेंच दार्शनिक, साहित्यिक आलोचक, मनोविश्लेषक, नारीवादी, और, सबसे हाल ही में, उपन्यासकार है 1960 के दशक के मध्य से फ्रांस में रह रही है। वह अब विश्वविद्यालय पेरिस डिडरोट में प्रोफेसर हैं।

क्रिस्टेवा 1969 में अपनी पहली पुस्तक, सेमियोटिक्स प्रकाशित करने के बाद अंतर्राष्ट्रीय आलोचनात्मक विश्लेषण, सांस्कृतिक अध्ययन और नारीवाद में प्रभावशाली बनीं। उनके काम का बड़ा हिस्सा किताबों और निबंधों में शामिल होता है, जो भाषाविज्ञान, साहित्यिक सिद्धांतों और आलोचना के क्षेत्र में इंटर टेक्स्ट्युलिटी, सांकेतिकता, और अपकर्षन, मनोविश्लेषण, जीवनी और आत्मकथा, राजनीतिक और सांस्कृतिक विश्लेषण, कला और कला इतिहास को संबोधित करता है। वह संरचनावाद और उत्तर संरचनावाद चिन्तन में प्रमुख हैं।

क्रिस्टेवा सिमोन डी बेउओवर पुरस्कार समिति की संस्थापक और प्रमुख भी हैं।

जीवन
----

नोट
---

1. ↑  Creech, James, "Julia Kristeva's Bataille: reading as triumph," *Diacritics*, **5**(1), Spring 1975, pp. 62-68.
2. ↑  Simone de Beauvoir Prize 2009 goes to the One Million Signatures Campaign in Iran Archived 2009-02-01 at the Wayback Machine, Change for Equality
**जेसी रंधावा** (जन्म 11 अगस्त 1975) एक भारतीय अभिनेत्री और मॉडल हैं।

पूर्व जीवन
----------

जसमीत कौर रंधावा जिन्हें जेसी रंधावा के रूप में भी जाना जाता है का जन्म 11 अगस्त 1975 को जैपुर में मेहर और नरेन्द्र सिंह रंधावा के घर में हुआ। वो मूल रूप से जयपुर से हैं।

उनकी बहन साधिका रंधावा भी एक बॉलीवुड अभिनेत्री हैं।

कैरियर
------

जेसी रंधावा एक सफल मॉडल हैं और बहुत डिज़ाइनरों के साथ कार्य कर चुकी हैं। वो फ़ेमिना मिस इण्डिया 1994 प्रतियोगिता में भी सुष्मिता सेन और ऐश्वर्या राय के साथ-साथ नजर आईं और निर्णायक दौर तक जगह बनाई।
वो फियर फैक्टर: खतरों के खिलाड़ी (सीजन 2) में भी भाग ले चुकी हैं, जहाँ वो उपविजेता के रूप में चुनी गईं। उन्होंने मॉडलिंग की दुनिया में 1999 में कदम रखा।

### फ़िल्मी सफ़र

वो पहली बार सन् 2000 में संजय दत्त और जैकी श्रॉफ के सामनए फ़िल्म जंग के गाने *खड़ी ते आना बली दी गली* में नजर आयीं। निर्देशक अनुराग कश्यप ने उन्हें अपनी फ़िल्म नो स्मोकिंग में *आयटम नम्बर* के लिए आमंत्रित किया। सन् 2009 में रंधावा एक कश्यप की फ़िल्म गुलाल में प्रकट हुई जिसमें उन्होंने एक जवान व्याख्याता का अभिनय किया है।

### विवाद

वो एक बहुत ही दृढ़ता से और स्पष्टवादी मानी जाती हैं। यद्दपि 2009 में लक्मे इंडिया फैशन वीक नामक रैंप शो में उनका नाम विवाद से जुड़ा क्योंकि उन्होंने एक पारदर्शी टॉप पहना जिसमें उनका शरीर पूर्णतया दृश्यमान था। मगर बाद में इस बात से यह कहते हुए मना कर दिया कि दुर्भाग्यवश उनका टॉप फिसल गया और जो कुछ भी हुआ वह एक संयोग था।
उसके बाद भी वह अपने पति के साथ कुछ नृत्य दृश्यों में देखी गईं जहाँ वो पुनः वार्डरॉब मॉलफंक्शन का शिकार हुईं और अपने स्तन के कुछ भाग दिखाये।

व्यक्तिगत जीवन
--------------

जेसी रंधावा का पहले एक फैशन मॉडल इन्द्र मोहन सुडान (सिख) से विवाह हो चुका था, लेकिन उन्हें तलाक देकर अब नृत्यरचना-कार सन्दिप सोपारकर से विवाह कर लिया है। जेसी रंधावा और सन्दिप सोपारकर ने अतिथि-सितारों के रूप में फ़िल्मी सफ़र *डांस इण्डिया डांस ग्रैंड फिनाले* से शुरू किया।

फ़िल्में
--------

* सोना सपना (2013) - खलनायिका
* लव खिचड़ी सुसन राज के रूप में
* गुलाल अनुजा के रूप में
* फैसन (फ़िल्म) मॉडल (जसमीत) के रूप में
* नो स्मोकिंग नर्तकी/गायिका के रूप में
* चोट [आज इसको, कल तेरेको] कबीर की गर्ल फ़्रेंड के रूप में
* जंग
* दि एक्सपोज़

सन्दर्भ
-------

1. ↑  Cube’s the word
2. ↑  "आय ऍम इन लव, सो व्हाई शुड आय हाईड इट?". मूल से 22 अक्तूबर 2012 को पुरालेखित. अभिगमन तिथि 12 जून 2013.

| व्यक्तिगत आँकड़े |
| --- |
| नाम | रंधावा, जेसी |
| अन्य नाम |  |
| लघु वर्णन |  |
| जन्म तिथि | 1975-08-11 |
| जन्म-स्थान | भारत |
| मृत्यु तिथि |  |
| मृत्यु स्थान |  |